Rovartani Lapok 



III. kötet. 1886. január. 1. füzet. 



Olvasóinkhoz. 



A »Piovartnni Lapoknak* két évfolyama fekszik olvasóink előtt. 

 Dús és válogatott tartalma bizonyságot tesz arról, hogy e folyóirat 

 kitűzött czéljának megfelelt, utat tört, irányt mutatott és az e téren 

 működő szakembereket fokozott tevékenységre serkentette. Össze- 

 gyűjtötte közös czélra a magyar entomologusokat, kik búvárlataik 

 eredményét magyar szaklapban közölhették és nem kellett ezekkel, 

 mint eddig, külföldi folyóiratokat keresni fel. Alkalmat nyújtott ere- 

 deti, szorgalmas kutatásokon alapuló tanulmányok és kisebb-nagyobb 

 értezéseknek magyar nyelven való közzétételére, melyek azért nem 

 maradtak a külföld előtt ismeretlenek, mert a franczia nyelvű 

 melléklet módot nyújtott arra, hogy tartalmukat külföldi szakem- 

 berek is megismerhessék és méltányolhassák. A mellett gondos 

 figyelemmel munkálkodott e folyóirat a rovartani ismeretek nép- 

 szerűsítésén, különös gonddal ápolta a hasznos és káros rovarok 

 fontos ügyét és így jó szolgálatot tett a kártékony rovarok ellen 

 védekezni kívánó gazdaközönségnek is. Egy szóval, hiányt pótolt 

 a magyar irodalomban. 



Sikeres működését csak fokozta az, hogy mindenütt teljes 

 elismeréssel és méltánylással találkozott. A nagyméltóságú föld- 

 mívelés-, ipar- és kereskedelemügyi m. k. minisztérium e folyóiratot 

 a rovarkárok bejelentésére ajánlkozott valamennyi állandó gaz- 

 dasági tudósító, valamint az összes gazdasági tanintézetek és vin- 

 czellériskolák, továbbá a kerületi phylloxera- felügyelők és borászati 

 vándortanítók számára megrendelte és valamennyi ra. k. erdőhiva- 

 talnak megrendelésre ajánlotta; a nagyméltóságú vallás- és köz- 

 oktatásügyi m. k. miniszter úr pedig az elmúlt évben valamennyi 

 tankerületi főigazgatósághoz és kir. tanfelügyelőséghez intézett kör- 

 levélben volt kegyes a felügyelete alatt álló intézetek figyelmébe 

 ajánlani. 



És most megszűnjék e szépen indult vállalat, melyet más 

 hasoniráuyú nem helyettesit, hogy a hézagot, melyet betöltött, annál 



1 



